arbeidshukommelse
        
         (psykologi)
Store norske leksikon,Psykologi,Kognitiv psykologi
Arbeidshukommelse er den delen av hukommelsen som er ansvarlig for midlertidig lagring og bearbeiding av informasjon, slik at læring, forståelse, tenkning, og mer varig hukommelse kan finne sted.
Begrepet ble introdusert av den britiske psykologen Alan Baddeley i 1970-årene som en utvidelse av og erstatning for begrepet korttidshukommelse. Arbeidshukommelsen antas å bestå av flere undersystemer som gjør det mulig å behandle henholdsvis visuelt og verbalt materiale, og forutsetter også en styringsmekanisme for disse prosessene.Antakelsen om arbeidshukommelse har støtte i moderne nevrovitenskapelig forskning ved at de ulike delprosessene kan knyttes til aktiviteter i ulike områder av hjernen. Les mer i Store norske leksikon hukommelse korttidshukommelse